Ribe Stifts Adresseaviser, 1830-07-02
Kolding, d. 26de Junii. Med kjærlig Længsel saae vi den Dag imode, paa hvilken vi skulle nyde den Glæde at see den kjærlige Landsfader vor elskede Konge, med den elskede Prinds, Hans Kongelige Høihed Prinds Frederik Carl Christian, iblandt os. Efterat være modtaget paa Amtets Grændse af Overøvrigheden, indtraf Hans Majestæt og hans Kongelige Høihed her til Byen igaar Eftermiddags Klokken 3 under Ledsagelse af Byens ridende Borger Chor, et Detaschement af det holstenske Landseneer Regiment og sammes respective Officeercorps. Ved Jndkjørselen til Byen, hvor en med Blomster og Grønt smagfuld udziret Æresport var opreist, modtoges Majestæten af Byens eligerede Borgere, og under Folkets Jubel og Hurraraab samt Klokkernes Ringning og Kanonernes Torden passerede Hs. Majest. festlig pyntede Gader samt Torvet, hvor Borgervæbningen, paraderede, til Justitsraad Borgermester Estrups Gaard, hvor det behagede Allerhøistsamme at stige af. Efterat en talrig Forsamling af civile, geistlige og militaire Embedsmænd saavel fra Byen og Omegnen som fra Fyen og Schlesvig var bleven indladt til Cuur, behagede Hs. Majest. at holde Middagstaffel, hvorefter Allerhøistsamme allernaadigst inspiterede Brandkorpset, Raadstuen, Arresterne, Kirken, Latinskolen, hvor en af Rektor Fibiger i det græske Sprog affattet og paa dansk oversat Cantate blev afsjungen, Borgerskolen og dens Elevers gomastiske Øvelser, Hospitalet, det militaire Sygehuus, Coldinghuus Slots Ruiner, Garnisonens Stalde og Ridehuus, Fattighuset og Weile Amts Sygehuus. Overalt modtog Folket Beviser paa den elskede Landsfaders utrættelige Omsorg og kiærlige Omhue for enhver gavnlig Jndretning. Da Majestæten var kommen tilbage, lod han sig forelægge Amtets Embedsmænds Protocoller, hvorefter Allerhøistsamme til Kl. 9 enhalv gav Andients. Derefter tolkede Folket sine glade Følelser ned en af Overlærer Blache i den Anledning affattet Sang, der under Ledsagelse af det Fyenske Jnfanterie RegimentsMusik=Chor blev afsjungen uden for Hs. Majestæts Gaard, og endtes med et mange Gange gientaget "Længe leve vor elskede Konge." Under Sangen viste Hs. Majestæt det talrig forsamlede Folk den Naade at træde hen for det aabne Vindue, hvor Faderen bevidnede sine Børn sin Tilfredshed med deres ligesaa hjærtelige som velgrundede Fryd og Hengivenhed. Jndtil Morgenstunden var hele Byen illumineret og mange Stæder prydede med smagfulde Transparenter. J Dag Morges Kl. 4 enhalv indfandt Embedsmændene sig atter til Afskeds Cuur hos Hs. Majestæt, hvorefter allerhøistsamme under Borgervæbningens Parade og Folkets Afskedshilsen begav sig igjennem den ved Klostergaden opreiste Æresport til den i Anledning af Hs. Majestæts Afreise efter Amtets Foranstaltning byggede og festlig smykkede Broe, ved hvis yderste Ende en smaginld Æresport var opreist, derfra førtes Allerhøistsamme i sin egen Chalup ud til det Kongelige Dampstiv Kiel, der tvende Dage forud var kommen hertil forat bringe Hs. Majestæt tilbage til Hovedstaden. En talrig Forsamling ledsagede Hs. Majestæt i Baade til Dampskibet og under Henseilingen blev der fra de paa Rheden liggende festlig smykkede Skibe givet flere Salutter. Med det inderlige Ønske: Gud velsigne Kongen, Gud bevare Kongen længe for hans troe og hengivne Undersaatter, forlod Folket først Strandbredden, da Dampskibet var ude af Sigte.